Thomas Chatterton
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1700-tallet
Thomas Chatterton var en britisk dikter. Han utgav dikt før han var 12 år gammel og tok sitt eget liv før han var 18.
Chatterton vokste opp like ved middelalderkirken St. Mary Redcliffe i Bristol. I tillegg til de diktene han publiserte under eget navn, skrev han dikt som angivelig skulle være skrevet av en geistlig dikter på 1400-tallet, Thomas Rowley, og som Chatterton sa han hadde funnet i St. Mary Redcliffe. De fleste «Rowley»-diktene ble publisert først etter Chattertons død, og avslørt som et bedrageri i 1778.Debatten omkring diktene pågikk likevel lenge, og Chattertons geni og tragiske skjebne opptok særlig romantikerne. Nettopp de diktene han skrev under falskt navn er av meget høy kvalitet, ekte i sin stemning og næret av ånden i den middelalderlige arkitekturen.The Complete Works of Thomas Chatterton: A Bicentenary Edition ble utgitt av D. S. Taylor i 1970. Les mer i Store norske leksikon Storbritannias litteratur